Official Journal L 246 , 15/09/2001 P. 0007 - 0008



Ir-Regolament tal-Kummissjoni (KE) Nru 1813/2001 ta'l -14 ta' Settembru 2001 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 104/2000 rigward il-kondizzjonijiet għall-għoti u l-irtirar ta'l-għarfien ta' organizzazzjonijiet interprofessjonali IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabilixxi il-Komunità Ewropea, Wara li kkunsidrat ir-Regolament tal-Kunsill (KE) Nru 104/2000 tas-17 ta' Diċembru 1999 dwar l-organizzazzjoni komuni tas-swieq fil-prodotti tas-sajd u l-akwakultura [1], kif emendat bir-Regolament tal-Kummissjoni (KE) Nru 939/2001 [2], u b'mod partikulari l-Artikolu 13(7) tiegħu, Billi: (1) L-Artikolu 13 tar-Regolament (KE) Nru 104/2000 jistabbilixxi b'mod partikulari li organizzazzjonijiet interprofessjonali fis-settur tas-sajd u l-akwakultura jistgħu jiġu rikonoxxuti fejn dawn ikopru sehem sinifikanti tal-kwantitajiet manifatturati, ipproċessati jew marketed mill-membri ta' kull fergħa kkonċernata, fir-reġjun in kwistjoni. Sabiex tiġi ggarantita preżenza territorjali bilanċjata, l-organizzazzjonijiet interprofessjonali għandhom jiksbu livell minimu ta' rappreżentanza f'kull reġjun kopert, jekk joperaw f'aktar minn reġjun wieħed. (2) L-informazzjoni li l-organizzazzjonijiet interprofessjonali għandhom jipprovdu lill-Istat Membru għall-finijiet ta' għarfien għandha tiġi speċifikata. (3) L-Istati Membri għandhom jiġu obbligati jwettqu verifiki ta'l-attivitajiet ta'l-organizzazzjonijiet interprofessjonali u jgħarrfu lill-Kummissjoni, f'intervalli regolari, jekk dawk l-organizzazzjonijiet ikunux jissodisfaw jew le l-kondizzjonijiet għall-għarfien. (4) Ċerti aspetti tal-proċedura li biha Stat Membru jagħti, jiċħad jew jirtira għarfien ta' organizzazzjonijiet interprofessjonali jeħtieġ li jiġu stabbiliti. (5) Il-miżuri previsti f'dan ir-Regolament huma konformi ma' l-opinjoni tal-Kumitat tal-Ġestjoni għall-Prodotti tas-Sajd, ADOTTAT DAN IR-REGOLAMENT: Artikolu 1 1. Organizzazzjoni interprofessjonali tiġi kkunsidrata li tkun rappreżentattiva f'livell reġjonali fis-sens ta'l-Artikolu 13(1)(b) tar-Regolament (KE) Nru 104/2000 fejn din tkun responsabbli għal talanqas terz tal-kwantitajiet manifatturati, ipproċessati jew innegozjati mill-membri ta' kull waħda mill-friegħi rappreżentati minn dik l-organizzazzjoni fir-reġjun in kwistjoni. 2. Fejn organizzazzjoni interprofessjonali tkun attiva f'diversi reġjuni, din għandha tkun tirrappreżenta talanqas 20 % tal-kwantitajiet manifatturati, ipproċessati jew innegozjati f'kull wieħed mir-reġjuni in kwistjoni. Artikolu 2 Applikazzjonijiet għall-għarfien ta' organizzazzjoni interprofessjonali, indirizzati lill-Istat Membru, għandu jkollhom talanqas informazzjoni dwar dan li ġej: (a) konformità mat-termini tar-rappreżentanza msemmija fl-Artikolu 1; (b) ir-regoli ta' l-organizzazzjonijiet jew l-assoċjazzjonijiet li jikkostitwixxu dik l- organizzazzjoni; (ċ) ir-regoli li jiggwidaw it-twaqqif ta' l-organizzazzjoni interprofessjonali; (c) dettalji ta' l-attivitajiet imwettqa mill-membri ta' dik l-organizzazzjoni skond l-Artikolu 13(1)(d) tar-Regolament (KE) Nru 104/2000; (d) iż-żona ġeografika li fiha topera l-organizzazzjoni interprofessjonali. L-organizzazzjoni interprofessjonali għandha tibgħat ukoll lill-Istat Membru d-dokumenti l-oħra kollha u l-informazzjoni relevanti meħtieġa biex jiġu mifhuma l-attivitajiet tagħha. Artikolu 3 1. Skond l-Artikolu 13(3)(b) tar-Regolament (KE) Nru 104/2000, l-Istati Membri għandhom jagħmlu verifika talanqas darba fis-sena, u b'mod partikulari bl-iskop li jibagħtu rapport annwali ta' ħidma, biex jiżguraw li l-organizzazzjonijiet interprofessjonali ikunu konformi mat-termini u l-kondizzjonijiet ta'l-għarfien. 2. L-Istati Membri għandhom jibagħtu lill-Kummissjoni rapport fuq il-verifiki msemmija fil-paragrafu 1, fi żmien ta' mhux aktar minn xahrejn minn meta dawn jitlestew. Artikolu 4 1. Meta għarfien jiġi miċħud jew irtirat, għandhom jingħataw raġunijiet għad-deċiżjoni ta'l-Istat Membru. 2. Meta jkun hemm il-ħsieb biex għarfien jiġi rtirat, l-Istat Membru għandu jgħarraf b'dik l-intenzjoni kif ukoll bir-raġunijiet għaliex ikun se jirtirah lill-organizzazzjoni interprofessjonali, waqt lijitlobha tibgħat l-osservazzjonijiet tagħha fi żmien perjodu speċifikat. Artikolu 5 Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fl-14 ta' Settembru 2001. Għall-Kummissjoni Franz Fischler Membru tal-Kummissjoni [1] ĠU L 17, tal-21.1.2000, p. 22. [2] ĠU L 132, tal-15.5.2001, p. 10. --------------------------------------------------